《怨歌行》
明代·石宝

珠人本中国，万里向海陬。结网沈洪波，深入鼋鼍湫。

珊瑚由寸沈，骊龙不易求。百死冒霜雾，累年被淹留。

举手得夜光，宝树照斗牛。三献入汉庭，声名动九州。

日往岁亦徂，忽生瑕颣忧。长恐弃道侧，勤苦不能酬。

岂惜寒与饥，惧贻重宝羞。中夜起长叹，泪下如泉流。

作者简介：真定府藁城人，字邦彦，号熊峰。成化二十三年与兄石玠同举进士。与修《大明会典》。累擢为礼部尚书兼学士掌詹事府事。授检讨。嘉靖三年以吏部尚书兼文渊阁大学士，直内阁。守己鲠狷，持论坚确，进退凛然。辞归时襆被一车而已，都人叹其廉洁。所作诗淹雅清峭，讽谕婉约，有词人之风。有《熊峰集》、《恒阳集》。